Урталағы ҡәбер соҡоронда ( коридор-дромосы һәм ағас түшәме бар ) мәйеттәр ағас табуттарҙа ( балсыҡ усаҡ тирәләй рәттәр менән урынлашҡандар ) ерләнгән , улар араһында кәрзин ( эсенә көмөш һаплы бысаҡ , алтын эйәр-өпсөн һ.б. һалынған ) ҡуйылып , өҫтөнә һауыт ултыртылған . Һауыттың һарыҡ тәкәһенең башы һәм тояғы рәүешендә эшләнгән тотҡаһы менән аяғы алтын һәм көмөш пластиналар менән ҡапланған .